# Bogáthi Fazekas Miklós

### A Wikipédiából, a szabad lexikonból.

Bogáthi Fazekas Miklós (? – Kolozsvár, 1592) unitárius pap, tanár

## [szerkesztés] Élete

1576-ban tordai tanító volt; 1579-ben Szolnokdobokába vonut félre a Dávid Ferenc fölött elhuzódott peres ügyek elől; 1582-ben Gerenden végzi be egyik művét, midőn a rá ingerelt fejedelem haragja bujdosásra készteti. Ugyanazon év május havában elhagyja Erdélyt és júniusban már Baranyában van, hol Pécsen örömmel fogadták a messzi földről érkezett hirneves jövevényt; hihetőleg a pécsi iskolának egyházi életre készülő növendékeit oktatta; ezek és paptársai számára irta több munkáját. Utóbb kibékült az erdélyiekkel. 1584 őszén már ismét Tordán van. 1589-ben Kolozsvár választotta meg második papjának, hol, Fosztó Uzoni István följegyzése szerint, 1592-ben meghalt.

## [szerkesztés] Munkái

1. Szep historia. Az tökelletes aszszonyi állatokról, melly a Plutarhusból forditatot magyar nyelvre. Kolozsvár, 1577. (Irta 1575-ben; neve a vers-szakok első betűiben van kifejezve.)

2. Az ötödic resze Mattyas kiraly dolgainac mind halaláig. U. ott, 1577. és Kolozsvár, 1580. (Irta Tordán 1576-ban; neve a versfejekben.)

3. Ez világi nagy soc zűr zavarrol valo Ének. Kolozsvár, 1591. (Irta 1586-ban a székelyföldön; neve a versfejekben.)

4. Aspasia aszszony dolga és az jó erkölczü aszszonyoknac tüköre. Kolozsvár, 1591. (Irta Székelyföldön Szent Pálon, a Kornisok birtokán, 1587., ajánlja Forró Jánosnak; neve az ajánlólevélben.)

5. Az nagy Castriot Györgynec, kit a Töröc Szkenderbégnek hiuot... historiája hat részben. Kolozsvár, 1592. (Irta 1579-ben Tötörben; neve itt is a versfejekben van; az előszóban legelőször nevezi magát Pelides Miklósnak; ezt a munkáját átnézve és megigazítva másodszor is kiadta, Debreczen, 1597.)

Kéziratban: Énekes könyve (Psalterium) Jancsó-codex? 1579-ből való unitarius énekek, melyeket a szombatosok átvettek; Bogáthi-codex az erdélyi múzeumban, mely 1608-ban iratott: Paraphrasis Libri Job és Szent Dávid Zsoltárénekei; irta Jézus Krisztus historiáját és a Mennyei jelenésekről magyarázatot.

Nevét közönségesen Bogati F. Miklósnak irják.

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../b/o/g/Bog%C3%A1thi_Fazekas_Mikl%C3%B3s_2ded.html"

Kategóriák: Magyar unitárius egyházi személyek | Magyar írók

##### Views

- Szócikk
- Vitalap
- Aktuális változat

##### Keresés